CELEX: 52010PC0625
Language: mt
Date: 2010-11-05
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/023 ES/Lear minn Spanja)

|

52010PC0625

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/023 ES/Lear minn Spanja)  /* KUMM/2010/0625 finali */  

	[pic] | IL-KUMMISSJONI EWROPEA |Brussel 5.11.2010KUMM(2010) 625 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/023 ES/Lear minn Spanja)MEMORANDUM TA’ SPJEGAZZJONIIl-Punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (EGF) permezz ta' mekkaniżmu ta' flessibbiltà, fil-limitu massimu annwali ta' EUR 500 miljun 'il fuq mill-intestaturi rilevanti tal-qafas finanzjarju.Ir-regoli applikabbli għall-għotjiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fit-23 ta' Lulju 2010 Spanja ressqet l-applikazzjoni EGF/2010/023 ES/Lear għal kontribut finanzjarju mill-EGF, wara li ngħataw is-sensji mill-intrapriża Lear Automotive (EEDS) Spanja, S.L. Is-Sociedad Unipersonal (minn hawn 'il quddiem 'Lear') fi Spanja.Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006 li l-kundizzjonijiet għal kontribuzzjoni finanzjarja skont dan ir-Regolament huma ssodisfatti.SOMMARJU TAL-APPLIKAZZJONI U ANALIŻIDejta prinċipali: |Nru ta’ Referenza tal-EGF | EGF/2010/023 |Stat Membru | Spanja |Artikolu 2 | (a) |Intrapriża primarja | Lear |Fornituri u produtturi downstream | 0 |Perjodu ta’ referenza | 14.1.2010 – 14.5.2010 |Data ta' bidu għas-servizzi personalizzati | 20.7.2010 |Data tal-applikazzjoni | 23.7.2010 |Sensji matul il-perjodu ta’ referenza | 501 |Sensji qabel jew wara l-perjodu ta’ referenza | 14 |Sensji totali eliġibbli | 515 |Ħaddiema bla xogħol fil-mira għas-sostenn | 508 |Nefqa għas-servizzi personalizzati (EUR) | 584 000 |Nefqa għall-implimentazzjoni tal-EGF[3] (EUR) | 40 000 |Nefqa għall-implimentazzjoni tal-EGF (%) | 6,8 |Baġit Totali (EUR) | 588 000 |Kontribuzzjoni tal-EGF (65 %) (EUR) | 382 200 |1.  L-applikazzjoni tressqet quddiem il-Kummissjoni fit-23 ta’ Lulju 2010 u kienet sostnuta b'tagħrif addizzjonali fl-10 ta’ Awwissu 2010.2.  L-applikazzjoni tissodisfa l-kundizzjonijiet għall-użu tal-EGF kif stabbilit fl-Artikolu 2(a) tar-Regolament (KE) Nru 1927/2006, u tressqet fi żmien il-perjodu speċifikat ta’ 10 ġimgħat imsemmi fl-Artikolu 5 ta’ dak ir-Regolament.Ir-rabta bejn is-sensji u t-tibdiliet strutturali ewlenin fl-andament tal-kummerċ dinji minħabba l-globalizzazzjoni jew il-kriżi finanzjarja u ekonomika globali3.  Sabiex tiġi stabbilita r-rabta bejn is-sensji u l-kriżi finanzjarja u ekonomika globali, Spanja tisħaq li din il-kriżi poġġiet pressjoni partikolari fuq is-settur awtomotiv madwar id-dinja. Il-Kummissjoni diġà għarfet li, billi xi 60-80 % (dan jiddependi mill-Istat Membru) tal-karozzi l-ġodda fl-Ewropa jinxtraw bl-għajnuna tal-kreditu, il-kriżi finanzjarja li kkaġunat it-tnaqqis fir-ritmu ekonomiku laqtet l-industrija awtomotiva b'mod partikolarment sever[4]. Fit-tieni kwart tal-2009, wara 12-il xahar suċċessiv ta' tnaqqis, il-produzzjoni totali tal-vetturi fl-UE kienet 39,5 % inqas minn dik tas-sena preċedenti. It-tnaqqis fir-ritmu ekonomiku affettwa severament lill-manifatturi tal-karozzi ewlenin fis-suq Ewropew[5] kif ukoll lill-fornituri tagħhom.4.  Il-kriżi finanzjarja u ekonomika globali kellha impatt serju fuq id-domanda għall-vetturi fi Spanja u fis-swieq ta' esportazzjoni tagħha. Fl-2008 r-reġistrazzjonijiet tal-karozzi ġodda fi Spanja naqsu bi 28 % meta mqabbel mas-sena preċedenti, l-aktar minħabba l-kundizzjonijiet ta' kreditu stretti, il-fiduċja baxxa ħafna tal-konsumaturi u t-tnaqqis kontinwu tal-poter tal-akkwist tal-konsumatur. Barra minn dan, in-natura globali tal-kriżi wasslet ukoll għal tnaqqis ta' 9,6 % fil-bejgħ għall-vetturi mmanifatturati fi Spanja u mibjugħa barra mill-pajjiż. Billi s-settur Spanjol tal-karozzi jesporta 85 % tal-produzzjoni tiegħu, l-aktar fl-UE, dan it-tnaqqis kemm fl-esportazzjonijiet kif ukoll fid-domanda domestika kellu impatt negattiv qawwi fuq l-impjiegi fis-settur awtomotiv.5.  Il-waqgħa fid-domanda għal tagħmir elettroniku għall-karozzi, li ġiet wara t-tnaqqis fil-manifattura tal-karozzi, ikkombinata mal-impossibbiltà li jitnaqqsu aktar l-ispejjeż tal-produzzjoni, irriżultat fl-għeluq tal-impjant tal-produzzjoni ta' Lear f'Roquetes (fil-Katalunja).Dimostrazzjoni tan-numru ta' sensji u konformità mal-kriterji tal-Artikolu 2(a)6.  Spanja ressqet din l-applikazzjoni skont il-kriterji ta’ intervent tal-Artikolu 2(a) tar-Regolament (KE) Nru 1927/2006, li jirrikjedi mill-inqas 500 sensja tul perjodu ta’ erba’ xhur f’intrapriża fi Stat Membru, inklużi ħaddiema li jingħataw is-sensja mill-fornituri tagħha jew mill-produtturi involuti fl-istadju aħħari ta’ produzzjoni.7.  l-applikazzjoni ssemmi 501 sensja fl-intrapriża Lear waħedha matul il-perjodu ta' referenza ta' erba' xhur mill-14 ta' Jannar 2010 sal-14 ta' Mejju 2010 u 14-il sensja oħra barra mill-perjodu ta' referenza, iżda relatatati mal-istess proċess ta' sensji kollettivi. Dawn is-sensji kollha ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura tal-imprevedibbiltà ta’ dawk is-sensji8.  L-awtoritajiet Spanjoli jisħqu li għalkemm is-settur awtomotiv kien qiegħed jesperjenza xi diffikultajiet, l-aktar minħabba delokalizzazzjoni, anki qabel il-kriżi, l-industrija awtomotiva fil-Katalunja rnexxielha tibqa' stabbli sal-bidu tal-2008. Minn dak il-mument l-industrija bdiet tħoss l-impatt tal-kriżi finanzjarja u ekonomika bi tnaqqis f'daqqa fid-domanda għal vetturi fi Spanja u madwar id-dinja. Dan it-tnaqqis fid-domanda għal vetturi u n-nuqqas fl-ordnijiet ma kienx mistenni mill-kumpaniji jew mill-gvernijiet u ġara b'rata u b'veloċità bla preċedent.Identifikazzjoni tal-intrapriżi li taw is-sensji u l-ħaddiema fil-mira tal-għajnuna9.  L-applikazzjoni ssemmi total ta' 515-il sensja fl-intrapriża Lear waħedha, li minnhom 508 qegħdin fil-mira tal-għajnuna.10.  It-tqassim tal-ħaddiema fil-mira huwa kif ġej:Kategorija | Numru | Persentaġġ |Irġiel | 167 | 32,87 |Nisa | 341 | 67,13 |Ċittadini tal-UE | 508 | 100,00 |minn 25 sa 34 sena | 22 | 4,33 |minn 35 sa 44 sena | 201 | 39,57 |minn 45 sa 54 sena | 228 | 44,88 |minn 55 sa 64 sena | 56 | 11,02 |’Il fuq minn 65 sena | 1 | 0,20 |11.  Tlieta mill-ħaddiema fil-mira għandhom diżabilità.12.  Fit-termini ta' kategoriji professjonali[6] jitqassmu kif ġej:Kategorija | Numru | Persentaġġ |Professjonisti | 19 | 3,74 |Tekniċi u professjonisti assoċjati | 7 | 1,38 |Ħaddiema fl-artiġjanat u snajja' relatati | 8 | 1,57 |Operaturi tal-impjanti u tal-magni | 472 | 92,91 |Xogħlijiet elementari | 2 | 0,39 |13.  Barra minn hekk, l-awtoritajiet Spanjoli pprovdew ukoll it-tqassim li ġej dwar il-ħaddiema fit-termini tal-livelli ta' edukazzjoni[7]:Livell edukattiv | Numru | Persentaġġ |L-edukazzjoni bażika | 380 | 74,80 |L-edukazzjoni sekondarja | 77 | 15,16 |L-edukazzjoni postsekondarja li mhix terzjarja | 30 | 5,91 |L-edukazzjoni terzjarja | 21 | 4,13 |14.  Skont l-Artikolu 7 tar-Regolament (KE) Nru 1927/2006, Spanja kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll waħda ta' nondiskriminazzjoni, matul l-istadji varji tal-implimentazzjoni tal-EGF u, b'mod partikolari, fl-aċċess għall-EGF.Deskrizzjoni tat-territorju kkonċernat u tal-awtoritajiet u l-partijiet interessati tiegħu15.  It-territorju prinċipalment ikkonċernat mis-sensji huwa l-comarca (bejn wieħed u ieħor ekwivalenti għal kontea) ta' Baix Ebre li tinstab f'Terras de L'Ebre fin-nofsinhar tar-reġjun NUTS III ta' Tarragona (ES514). El Baix Ebre tgħodd 14-il muniċipalita`, 74 962 abitanti u densita` ta' popolazzjoni baxxa ta' anqas mill-medja tal-UE (72,44 abitanti għal kull km2 filwaqt li l-medja tal-UE hija ta' 112-il abitant għal kull km2).16.  L-istruttura ekonomika ta' Terras del Ebre hija differenti mill-istruttura ekonomika tal-bqija tal-Katalunja: ġo Terras del Ebre, l-agrikultura tikkostitwixxi 8% tal-impjiegi u 8,9% tal-PGD filwaqt li l-impjiegi fis-settur tas-servizzi jikkostitwixxu 59,9% u 52,5% respettivament. Fil-Katalunja kollha, l-agrikultura tikkostitwixxi 1,2 % tal-impjiegi u 1,3 % tal-PGD u l-impjiegi fis-servizzi jikkostitwixxu 73,5 % u 68,3 % respettivament. Barra dan, attivitajiet ta' valur miżjud għoli jikkostitwixxu biss 20 % tal-impjiegi ġo Terras del Ebre filwaqt li fil-Katalunja kollha jikkostitwixxu medja ta' 35 %.17.  L-awtorità responsabbli hija l-Generalitat de Cataluña-Departament de Treball (is-servizzi tax-xogħol tal-gvern awtonomu tal-Katalunja). Il-partijiet ikkonċernati ewlenin huma l-imsieħba soċjali li jikkostitwixxu il-bord governativ tas-Servei de Ocupació de Catalunya (l-uffiċċji pubbliċi tax-xogħol tal-Katalunja). it-trade unions il-Comisión Obrera Nacional de Cataluña u l-Unión General de Trabajadores, żewġ organizzazzjonijiet ta' dawk li jħaddmu: Foment del Treball u PIMEC[8], u żewġ assoċjazzjonijiet li jirrappreżentaw il-kunsilli lokali tal-Katalunja. Is-Servei de Ocupació de Catalunya se jkun responsabbli għall-implimentazzjoni tal-miżuri, billi jissorvelja l-proċeduri u jikkontrolla n-nefqa.Impatt mistenni tas-sensji fir-rigward tal-impjiegi lokali, reġjonali jew nazzjonali18.  L-awtoritajiet Spanjoli jisħqu li l-impjiegi maħluqa minn Lear kienu importanti ħafna għall-kontea ta' El Bax Ebre, li bdiet taqa' lura ekonomikament wara l-medja tal-Katalunja. Is-setturi ekonomiċi ewlenin fit-territorju kienu l-manifattura tal-għamara u l-manifattura tal-komponenti tal-karozzi. Minħabba l-kriżi ekonomika u finanzjarja, is-sitwazzjoni ddeterjorat b'mod sinjifikattiv għan-negozju tal-għamara, bir-riżultat li l-industrija awtomotiva u partikularment Lear saret ass industrijali ewlieni ta' El Baix Ebre.19.  L-għeluq ta' Lear ġab miegħu żieda ta' 4% fir-rata ta' qgħad tat-territorju, li fl-2009 kienet diġa` 22,7 % filwaqt li fil-Katalunja kollha kienet 17,5 %. l-aktar muniċipalitajiet ikkonċernati mis-sensji ta' Lear huma Roquetes (7 000 abitant u l-post fejn Lear kien ibbażat) u Tortosa. Minħabba d-daqs żgħir taż-żewġt irħula u n-nuqqas ta' impjieg alternattiv, is-sensji f'Lear għandhom impatt lokali sinjifikanti.Pakkett ikkoordinat ta' servizzi personalizzati li għandhom jiġu ffinanzjati u t-tqassim tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali20.  It-tipi ta' miżuri li ġejjin huma proposti biex jikkomplementaw il-pjan soċjali ppreżentat minn Lear biex tgħin il-ħaddiema qegħdha tagħha biex jerġgħu jintegraw fis-suq tax-xogħol.21.  Għalkemm l-ex ħaddiema ta' Lear setgħu kienu inklużi fl-applikazzjoni ta' qabel tal-EGF, EGF/2010/002ES/Cataluña automoción, kien ġie deċiż biex dan ma jsirx, minħabba li l-intrapriża kienet qablet li tiffinanzja il-pjan soċjali stabbilit fil-punt 22. Dan il-pjan soċjali huwa anqas komplet mill-pakkett tal-EGF ippreżentat f'EGF/2010/002. Billi jressqu l-applikazzjoni preżenti, l-awtoritajiet Spanjoli għandhom fil-mira li jipprovdu lil dawn il-ħaddiema b'pakkett ta' servizzi personalizzati simili għall-pakkett propost għall-ħaddiema mkeċċija fl-istess reġjun u fl-istess settur ekonomiku u koperti mill-applikazzjoni EGF/2010/002 ES/Cataluña automoción.22.  Bħala parti mill-pjan soċjali tagħha Lear se tiffinanzja l-miżuri li ġejjin:23.  Intervista fil-fond u t-tiswir ta' profili tal-ħaddiema.24.  Għajnuna għar-rikollokament : Din il-miżura tikkumbina żewġ azzjonijiet komplementari: il-mentoring matul il-proċess tal-kisba tar-reintegrazzjoni fix-xogħol, ikkumbinat ma' tfittxija intensiva għall-impjieg, inkluża riċerka intensiva għal opportunitajiet ta' impjieg lokali u reġjonali.25.  Għajnuna fit-tfittxija ta’ impjieg Din il-miżura għandha fil-mira li tipprovdi lill-ħaddiema b'taħriġ relevanti (dwar it-tfittxija effettiva għal xogħol), għarfien aħjar fuq is-suq tax-xogħol u stima personali mtejba.26.  Workshop dwar ħiliet orizzontali (eż. kif tabbozza curriculum vitae , kif tipprepara għal intervista għal xogħol, kif tkabbar in-network tiegħek tal-kuntatti).27.  Taħriġ għal kwalifiki vokazzjonali mfassal biex jipprovdi għall-bżonnijiet identifikati tal-intrapriżi lokali.28.  Studju dwar is-sitwazzjoni ekonomika u l-opportunitajiet ta' impjieg ġo Terres de l'Ebre.29.  Promozzjoni ta' intraprenditorija : Informazzjoni u appoġġ iffokati fuq il-promozzjoni tal-inizzjattivi ta' negozju għal impjieg għal rashom.30.  Il-miżuri inklużi fil-pjan soċjali ta' Lear u t-tliet miżuri li ġejjin proposti minn Spanja għall-assistenza tal-EGF jikkombinaw biex jiffurmaw pakkett ikkoordinat ta' servizzi personalizzati mmirat lejn ir-reintegrazzjoni tal-ħaddiema fis-suq tax-xogħol.31.  Inċentiv għall-parteċipazzjoni : Biex tiġi nkoraġġata l-parteċipazzjoni f'dawn il-miżuri, il-ħaddiema se jirċievu somma f'daqqa ta' EUR 600 (EUR 100 fix-xahar għal massimu ta' sitt xhur) bil-kundizzjoni li jipparteċipaw fil-miżuri tal-pakkett tal-EGF.32.  Inċentivi għall-intraprenditorija Il-ħaddiema kollha li jirritornaw għall-impjieg bħala ħaddiema impjegati għal rashom jew intraprendituri se jirċievu somma f'daqqa ta' EUR 2 000 meta jkunu akkumulaw tliet xhur ta' kontribuzzjonijiet tas-sigurtà soċjali jew ikunu mexxew negozju għal tliet xhur jew aktar. Dan l-inċentiv tfassal biex jgħin lill-ħaddiema li jaħdmu għal rashom matul l-ewwel xhur tat-twaqqif tan-negozju tagħhom.33.  Taħriġ għal kwalifiki vokazzjonali: Din il-miżura għandha fil-mira li ttejjeb l-impjegabbiltà tal-ħaddiema permezz ta' taħriġ f'attivitajiet jew setturi li jiġġeneraw l-impjieg fit-territorju, ikkomplementata b'xi taħriġ orizzontali bħalma hu taħriġ f'lingwa barranija, taħriġ tal-ICT, lezzjonijiet tas-sewqan eċċ.It-tabella ta' hawn taħt turi l-komplementarjetà ta' din il-miżura mal-miżuri ta' taħriġ li jinsabu fil-pjan soċjali ta' Lear.L-għan tat-taħriġ | Titjib fl-aċċess għall-impjieg | Titjib fl-impjegabbiltà permezz ta': | Jittejbu l-possibilitajiet ta' ritorn għall-impjieg |(a) Taħriġ orizzontali | (b) Taħriġ vokazzjonali |Tip ta' taħriġ | Workshops dwar it-tagħlim tal-ħiliet ġeneriċi (eż. "kif tabbozza curriculum vitae," "kif tiffaċja l-intervisti ta' selezzjoni") | Taħriġ imfassal skont il-bżonnijiet individwali (eż. taħriġ fil-lingwa, fl-ICT, liċenzja tas-sewqan) | Taħriġ f'attivitajiet jew setturi li jiġġeneraw l-impjieg fit-territorju (jiġifieri turiżmu, servizzi ta' kummerċ, eċċ) | Taħriġ għal kwalifiki vokazzjonali mfassal biex jipprovdi għall-bżonnijiet identifikati tal-intrapriżi lokali |(Pjan Soċjali) | (EGF) | (EGF) | (Pjan Soċjali) |34.  L-infiq għall-implimentazzjoni tal-EGF, li huwa inkluż fl-applikazzjoni skont l-Artikolu 3 tar-Regolament (KE) Nru 1927/2006, ikopri l-ġestjoni, l-informazzjoni u l-pubbliċità, u attivitajiet ta' kontroll.35.  Is-servizzi personalizzati ppreżentati mill-awtoritajiet Spanjoli huma miżuri attivi tas-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Spanjoli jistmaw li l-ispejjeż totali ta’ dawn is-servizzi huma ta’ EUR 588 000 u l-ispiża għall-implimentazzjoni tal-EGF hija ta' EUR 40 000 (6,8 % tal-ammont totali). Il-kontribuzzjoni totali mitluba mill-EGF hija ta’ EUR 382 200 (65 % tal-ispejjeż totali).Azzjonijiet | Numru stmat ta’ ħaddiema fil-mira | Spiża stmata għal kull ħaddiem fil-mira (EUR) | Spiża totali (l-EGF u l-kofinanzjament nazzjonali) (EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |Inċentiv għall-parteċipazzjoni Ayuda a la participación | 330 | 600 | 198 000 |Inċentivi għall-intraprenditorija Ayudas para el autoempleo | 10 | 2 000 | 20 000 |Taħriġ għal kwalifiki vokazzjonali: Formación para la mejora de la empleabilidad. | 150 | 2 200 | 330 000 |Sottototal tas-servizzi personalizzati | 548 000 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Tħejjija | 3 000 |Ġestjoni | 27 000 |Tagħrif u pubbliċità | 5 000 |Attivitajiet ta’ kontroll | 5 000 |Sottototal tan-nefqa għall-implimentazzjoni tal-EGF | 40 000 |Stima tal-ispejjeż totali | 588 000 |Kontribut tal-EGF (65 % tal-ispejjeż totali) | 382 200 |36.  Spanja tikkonferma li l-miżuri deskritti hawn fuq huma komplementarji mal-azzjonijiet iffinanzjati mill-Fondi Strutturali. Spanja għandha tiżgura wkoll rekord ċar tal-verifiki għall-attivitajiet iffinanzjati mill-EGF, u tikkonferma li mhu mitlub jew użat l-ebda finanzjament ieħor tal-UE għal dawn l-attivitajiet.37.  L-għanijiet ewlenin tal-programmi operattivi tal-ESF 2007-2013 għall-Katalunja huma li jippromwovu l-intraprenditorija, jippromwovu t-tagħlim matul il-ħajja tal-ħaddiema u jnaqqsu r-riskju ta' żgħażagħ li jitilqu mill-iskola kmieni, filwaqt li jiffokaw b'mod partikolari fuq l-aktar nies vulnerabbli jew nies li jinsabu f'riskju ta' esklużjoni soċjali, l-aktar il-ħaddiema żgħażagħ, jew dawk li għandhom aktar minn 45 sena, nisa u persuni b'diżabilità. Għalkemm xi wħud mill-miżuri tal-EGF, b'mod partikolari dawk relatati mal-promozzjoni tal-intraprenditorija, jistgħu jkunu simili għall-miżuri tal-FSE, xorta waħda hemm differenza bejniethom: Il-miżuri tal-EGF għandhom ċerta individwalità u karattru speċjali (huma jindirizzaw settur u popolazzjoni partikolari) u huma magħmula apposta u għandhom format intensiv. Sabiex tiġi evitata duplikazzjoni tal-miżuri tal-FSE u dawk tal-EGF għandu jkun hemm prosegwiment kontinwu tal-azzjonijiet tal-FSE u tal-EGF li għandhom l-istess għanijiet, u tal-ħaddiema kkonċernati.Id-data/dati meta nbdew jew meta huwa maħsub li jinbdew is-servizzi personalizzati lill-ħaddiema affettwati38.  Spanja bdiet is-servizzi personalizzati għall-ħaddiema affettwati inklużi fil-pakkett koordinat propost lill-EGF għall-kofinanzjament, fl-20 ta' Lulju 2010. Din id-data għalhekk tirrappreżenta l-bidu tal-perjodu ta' eleġibbiltà għal kull għajnuna li tista' tingħata mill-EGF.Proċeduri għall-konsultazzjoni mas-sħab soċjali39.  L-awtoritajiet Spanjoli jiddikjaraw li, skont l-Estatudo de los Trabajadores (l-Att dwar ir-Relazzjonijiet fl-Impjieg), Lear infurmat lit-trade unions dwar is-sensji kollettivi u bagħtet notifikazzjoni dwar is-sensji kollettivi lill-awtoritajiet tax-xogħol. Konxji tas-sitwazzjoni diffiċli tat-territorju affettwat mis-sensji (Terres de l'Ebre), it-trade unions inkoraġġew b'mod attiv lill-awtoritajiet reġjonali u nazzjonali biex jissottomettu applikazzjoni għall-kofinanzjament tal-EGF.40.  Is-sħab soċjali, it-trade unions Comisiones Obreras u Unión General de Trabajadores u żewġ organizzazzjonijiet ta' min iħaddem: Foment del Treball u PIMEC[9] kienu infurmati dwar il-kontenut tal-applikazzjoni tal-EGF f'laqgħa li saret fis-7 ta' Ġunju 2010 mar-rappreżentanti tas-Servei de Ocupació de Catalunya.41.  L-awtoritajiet Spanjoli kkonfermaw li r-rekwiżiti stipulati fil-leġislazzjoni nazzjonali u tal-Komunità dwar sensji kollettivi ġew osservati.Tagħrif dwar azzjonijiet li huma mandatorji permezz tal-liġi nazzjonali jew skont ftehim kollettiv42.  Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Spanjoli fl-applikazzjoni tagħhom:43.  ikkonfermaw li l-kontribuzzjoni finanzjarja mill-EGF ma tieħux post il-miżuri li huma r-responsabbiltà ta' kumpaniji skont il-liġi nazzjonali jew ftehim kollettiv;44.  taw prova li l-azzjonijiet jipprovdu sostenn għal ħaddiema individwali u ma' għandhomx jintużaw għar-ristrutturar ta' kumpaniji jew setturi;45.  ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji tal-Komunità oħrajn.Sistemi ta’ ġestjoni u kontroll46.  Spanja nnotifikat lill-Kummissjoni li Lear se tiffinanzja 35 % tal-ispejjeż totali tas-servizzi personalizzati kofinanzjati mill-EGF.47.  Spanja tikkonferma li l-kontribut finanzjarju se jkun ġestit u kkontrollat mill-istess entitajiet li jġestixxu u jikkontrollaw l-ESF. Is-Servei d'Ocupació de Catalunya se tkun l-entità intermedjarja għall-awtorità amministrattiva.Finanzjament48.  Abbażi tal-applikazzjoni minn Spanja, il-kontribuzzjoni proposta mill-EGF għall-pakkett ikkoordinat tas-servizzi personalizzati hija ta' EUR 382 200, li tirrappreżenta 65 % tal-ispiża totali. L-allokazzjoni proposta mill-Kummissjoni minn dan il-Fond hija bbażata fuq l-informazzjoni li ngħatat minn Spanja.49.  Minħabba l-ammont massimu possibbli ta' kontribuzzjoni finanzjarja mill-EGF skont l-Artikolu 10(1) tar-Regolament (KE) Nru 1927/2006, kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li timmobilizza l-EGF għall-ammont totali msemmi hawn fuq, li għandu jiġi allokat taħt l-intestatura 1a tal-qafas finanzjarju.50.  L-ammont propost ta' kontribuzzjoni finanzjarja se jħalli aktar minn 25 % tal-ammont massimu annwali allokat għall-EGF disponibbli għal allokazzjonijiet matul l-aħħar erba' xhur tas-sena, kif mitlub mill-Artikolu 12(6) tar-Regolament (KE) Nru 1927/2006.51.  Bil-preżentazzjoni ta' din il-proposta biex timmobilizza l-EGF, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, bl-għan li tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex, f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, tissejjaħ laqgħa formali ta' trijalogu.52.  B’mod separat il-Kummissjoni tippreżenta talba ta' trasferiment biex iddaħħal fil-baġit għall-2010 approprjazzjonijiet ta' impenn u ta' ħlas speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Sors tal-approprjazzjonijiet ta' ħlas53.  Fl-istat attwali ta' implimentazzjoni, huwa prevedibbli li l-approprjazzjonijiet ta' ħlas disponibbli fl-2010 skont il-linja tal-baġit 01.0404 "Programm ta' Qafas ta' Kompetittività u Innovazzjoni - Programm ta' intraprenditorija u innovazzjoni" mhux sejrin jintużaw kollha din is-sena.54.  Din il-linja tkopri n-nefqa relatata mal-implimentazzjoni tal-istrument finanzjarju ta' dan il-programm, li l-għan ewlieni tiegħu huwa li jiffaċilita l-aċċess tal-SMEs għall-finanzi. Bejn it-trasferimenti lejn il-kontijiet fiduċjarji ġestiti mill-Fond Ewropew tal-Investiment u l-ħlas lill-benefiċjarji jeżisti xi ftit dewmien ta' żmien. Il-kriżi finanzjarja għandha effett kbir fuq it-tbassir fir-rigward tal-ħlasijiet għall-2010. Bħala riżultat, sabiex jiġu evitati bilanċi eċċessivi fuq il-kontijiet fiduċjarji, il-metodoloġija għall-kalkolu tal-approprjazzjonijiet ta' ħlas ġiet riveduta, filwaqt li tqiesu l-ħlasijiet mistennija. L-ammont ta' EUR 382 200 għalhekk jista' jsir disponibbli għat-trasferiment.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/023 ES/Lear minn Spanja)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[10], u b’mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[11], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[12],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi sostenn addizzjonali għall-ħaddiema li ngħataw is-sensja minħabba tibdiliet strutturali ewlenin fix-xejriet kummerċjali dinjin dovuti għall-globalizzazzjoni u biex jiġu megħjuna fir-reintegrazzjoni tagħhom fis-suq tax-xogħol.(2) L-ambitu tal-EGF twessa’ għal applikazzjonijiet imressqa mill-1 ta’ Mejju 2009 biex jinkludi s-sostenn għall-ħaddiema li ngħataw is-sensja bħala riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) Spanja ressqet applikazzjoni għall-mobilizzazzjoni tal-EGF, fir-rigward ta' sensji fl-intrapriża ta' Lear, fit-23 ta' Lulju 2010 u ssupplimentatha b'informazzjoni addizzjonali fl-10 ta' Awwissu 2010. Din l-applikazzjoni tikkonforma mar-rekwiżiti għad-determinazzjoni tal-kontribuzzjonijiet finanzjarji stabbiliti fl-Artikolu 10 tar-Regolament (KE) Nru 1927/2006. Il-Kummissjoni għalhekk tipproponi li jiġi mobilizzat ammont ta' EUR 382 200.(5) L-EGF għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja.IDDEĊIDEW KIF ĠEJArtikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mobilizzat biex jipprovdi s-somma ta' EUR 382 200 f'approprjazzjonijiet ta' impenn u ta' ħlas.Artikolu 2Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, 30.12.2006, p. 1.[3] Skont it-tielet paragrafu tal-Artikolu 3 tar-Regolament (KE) Nru 1927/2006.[4] "Reazzjoni għall-kriżi fl-industrija awtomotiva Ewropea" COM(2009) 104.[5] DĠ Intrapriża: "Impatt tal-kriżi ekonomika fuq is-setturi ewlenin tal-UE – il-każ tal-industriji tal-manifattura u tal-kostruzzjoni". Aġġornament ta' Ġunju 2009.(http://ec.europa.eu/enterprise/newsroom/cf/itemshortdetail.cfm?item_id=3437)[6] Il-kategoriji huma msejsa fuq il-Klassifika tal-Istandards tal-Impjiegi Internazzjonali ta' ċifra waħda(ISCO-88).[7] Il-kategoriji huma msejsa fuq il-Klassifikazzjoni tal-Istandards Internazzjonali tal-Edukazzjoni (ISCED-97).[8] Micro, petita i mitjana empresa de Catalunya (PIMEC).[9] Micro, petita i mitjana empresa de Catalunya (PIMEC).[10] ĠU C 139, 14.6.2006, p. 1.[11] ĠU L 406, 30.12.2006, p. 1.[12] ĠU C […], […], p. […].